കോഹ്ലിയും രോഹിതും പോരാ കിരീടം ഇന്ത്യക്ക് കിട്ടണമെങ്കില് അവന് തിളങ്ങണം Begin typing your search... X ട്വന്റി 20 ക്രിക്കറ്റ് ലോകകപ്പില് ഇന്ത്യയുടെ ജൈത്രയാത്രയ്ക്കു തുടക്കം കുറിക്കാന് രണ്ടു ദിനം മാത്രം ശേഷിക്കെ ടീം ഇന്ത്യയ്ക്കായി മുന്നിരയില് പോരാടേണ്ടതാരായിരിക്കണമെന്ന അഭിപ്രായവുമായി ഇന്ത്യന് ക്രിക്കറ്റ് ഇതിഹാം കപില് ദേവ്. ആരാധകര് മുഴുവന് നായകന് വിരാട് കോഹ്ലിയുടെയും ഉപനായകന് രോഹിത് ശര്മയുടെയും ബാറ്റുകളിലേക്ക് ഉറ്റുനോക്കുമ്ബോള് കപില് ഇവരെ രണ്ടുപേരേയും മാറ്റിനിര്ത്തുകയാണ്. ഇവര്ക്കു പകരം ഈ ലോകകപ്പില് ഇന്ത്യക്ക് നിര്ണായക ശക്തിയായി മാറുക ഓപ്പണര് കെ.എല്. രാഹുല് ആയിരിക്കുമെന്നാണ് കപിലിന്റെ പക്ഷം. കാണാന് ഏറ്റവുമധികം ഇഷ്ടപ്പെടുന്ന ബാറ്റര് ആരെന്ന സ്പോര്ട്സ് കീഡയുടെ ചോദ്യത്തിന് മറുപടിയായി സംസാരിക്കവെയായിരുന്നു രാഹുലിനെ കപില് പുകഴ്ത്തിയത്. അവന് ബാറ്റ് ചെയ്യുന്നത് കാണാന് ഞാന് ഇഷ്ടപ്പെടുന്നു. കളിക്കുന്ന ഷോട്ടുകളില് അവന് വളരെ വലിയ ആത്മവിശ്വാസമുണ്ട്. ഇപ്പോള് പരിചയസമ്ബത്തുമുള്ളതിനാല് അവന് ലോകകപ്പില് ഇന്ത്യക്ക് വലിയ മുതല്ക്കൂട്ടാകും. അവന്റെ കളി ഞാന് എല്ലായ്പ്പോഴും ആസ്വദിക്കാറുണ്ട്. കപില് പറഞ്ഞു. ഈ വര്ഷം മിന്നുന്ന ഫോമിലാണ് രാഹുല്. ഇക്കഴിഞ്ഞ 2021 ഐ.പി.എല്ലില് പഞ്ചാബ് കിങ്സ് നായകനായി മികച്ച പ്രകടനമാണ് രാഹുല് കാഴ്ചവച്ചത്. ലോകകപ്പിന് മുന്നോടിയായി നടന്ന രണ്ട് പരിശീലന മത്സരങ്ങളിലും ഇന്ത്യക്കായും രാഹുല് തിളങ്ങിയിരുന്നു. TAGS: Popular Stories X TAGS: